**Ministru kabineta noteikumu projekta**

**„Grozījumi Ministru kabineta 2015. gada 13. oktobra noteikumos Nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju””” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2015. gada 13. oktobra noteikumos Nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju””” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 5. panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts sagatavots, lai izdarītu grozījumus Ministru kabineta 2015. gada 13. oktobra noteikumos Nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju”” (turpmāk – noteikumi), precizējot atbalsta saņemšanas nosacījumus, iesniedzamos dokumentus un projekta īstenošanas nosacījumus.**Atbalsta saņemšanas nosacījumi**Noteikumu projekts paredz izmaiņas, kas saistītas ar grozījumiem Latvijas Lauku attīstības programmā 2014.–2020.gadam (turpmāk – LAP). Tos š.g. 2. oktobrī apstiprināja Eiropas Komisija (Eiropas Komisijas 2018. gada 2.oktobra īstenošanas lēmums Nr.C(2018)6536, ar ko apstiprina grozījumu Latvijas lauku attīstības programmā atbalstam no Eiropas Lauksaimniecības fonda lauku attīstībai).Tiek noteikts izņēmums, ka vietējā pašvaldība reģionālās nozīmes attīstības centrā var īstenot projektu, kurā paredzēta noteikumu 5.1.3. apakšpunktā minētā darbība, – vietējās produkcijas realizēšanai paredzētās vides radīšana vai labiekārtošana, kā arī jaunu realizācijas veidu ieviešana un to atpazīstamības tēla veidošana. Grozījums izdarīts, ņemot vērā to, ka tiešās tirdzniecības vietas pilsētās, kas ir reģionālās nozīmes centri, ir nozīmīgas vietējās produkcijas realizācijas vietas, īpaši mazajām zemnieku saimniecībām un mājražotājiem, taču pašvaldības ierīkoto tirdzniecības vietu infrastruktūra bieži vien ir nolietota un ir nepieciešama labiekārtošana. Noteikumu projekts paredz paplašināt atbalsta saņēmēju loku noteikumu 5.1.2. apakšpunktā minētajā darbībā “Lauksaimniecības produktu pārstrāde, to realizēšana tirgū un kvalitatīvu darba apstākļu radīšana”, papildinot noteikumu 12. punktu ar nosacījumu, ka projektā paredzamais gala produkts var būt pārtikas produkts, kas nav minēts Līguma par Eiropas Savienības darbību I pielikumā. Noteikumu projekts paredz izmaiņas projektu īstenošanai ārpus vietējās rīcības grupas sabiedrības virzītas vietējās attīstības stratēģijas. Turpmāk projektā var paredzēt arī tādu pamatlīdzekļu izmantošanu ārpus sabiedrības virzītas vietējās attīstības stratēģijas īstenošanas teritorijas, kuri nav stacionāri novietojami, ja atbalsta pretendenta juridiskā adrese vai struktūrvienības darbības vieta vai deklarētā dzīvesvieta (fiziskai personai, kas veic vai plāno uzsākt saimniecisku darbību kā pašnodarbināta persona) atrodas vietējās rīcības grupas darbības teritorijā. Bieži vien vietējās rīcības grupas teritorija ir neliela un neļauj nodrošināt atbalsta pretendentam projekta ilgtspēju un saimnieciskās darbības ekonomisko dzīvotspēju.**Iesniedzamie dokumenti**Noteikumu projekts paredz atteikties no obligātas prasības par ilgtermiņa nomas līguma reģistrāciju zemesgrāmatā, ja projektā paredzēta būvniecības darbi un nekustamo īpašumu, kurā paredzēts īstenot projektu, atbalsta pretendents nomā. Ja atbalsta pretendents izvēlas ilgtermiņa nomas līgumu reģistrēt zemesgrāmatā, ar to saistītās izmaksas var iekļaut projekta vispārējās izmaksās un tās ir attiecināmas saskaņā ar noteikumu 28.6. un 31.7. apakšpunktu.Lai atbalsta pretendents būtu pārliecināts, ka projektā paredzētās teritorijas labiekārtošanai nav jāsaņem būvniecības atļauja, noteikumu projekts paredz šādos gadījumos projekta iesniegumam pievienot būvvaldes saskaņojumu vai izziņu par projektā paredzēto labiekārtojuma elementu, stacionāru reklāmas vai informācijas stendu uzstādīšanu.Lai neierobežotu sabiedrības virzītas vietējās attīstības stratēģijām atbilstošu projektu īstenošanu, noteikumu projekts precizē normu par nekustamā īpašuma tiesībām gadījumā, ja reliģiskās organizācijas un tiešās vai pastarpinātās pārvaldes iestādes nekustamais īpašums, kurā tiks īstenots projekts, ir tās valdījumā. **Projekta īstenošanas nosacījumi**Saskaņā ar apakšpasākuma „Darbību īstenošana saskaņā ar sabiedrības virzītas vietējās attīstības stratēģiju ” nosacījumiem atbalsta pretendentam, sākot ar nākamo gadu pēc projekta īstenošanas, par pirmo pilno noslēgto gadu un turpmāk visā projekta uzraudzības periodā, katru gadu Lauku atbalsta dienestā jāiesniedz pārskats par saimnieciskās darbības rādītājiem. Lai atvieglotu pretendentu administratīvo slogu, turpmāk pārskats par saimnieciskās darbības rādītājiem jāiesniedz, sākot ar ceturto gadu pēc projekta īstenošanas, kad pretendentam jāpierāda projektā sasniedzamie mērķi.Atbalsta pretendentu tiesiskā paļāvība tiks nodrošināta, normatīvajā aktā izdarītos grozījumus piemērojot projektu iesniegumiem, kas tiks iesniegti projektu iesniegumu pieņemšanas kārtā, kura izsludināta pēc grozījumu stāšanās spēkā. Attiecībā uz nepārtrauktajām projektu iesniegumu pieņemšanas kārtām, kas ilgst vairāk nekā 30 kalendāra dienas un ir izsludinātas pirms grozījumu stāšanās spēkā, atbalsta pretendentu tiesiskā paļāvība tiks nodrošināta, normatīvajā aktā izdarītos grozījumus piemērojot projektu iesniegumiem, kas tiks iesniegti nepārtrauktajā projektu iesniegumu pieņemšanas kārtā 30 kalendārās dienas pēc grozījumu stāšanās spēkā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz atbalsta pretendentiem – juridiskām personām (tostarp vietējām pašvaldībām, biedrībām un nodibinājumiem) un fiziskām personām, kas veic vai plāno veikt saimniecisku darbību vai arī īstenos sabiedriskā labuma projektu.  |
| 2. | Tiesiskā regulējuma ietekme uz tautsaimniecību un administratīvo slogu | Ar grozījumiem noteikumos tiks mazināts administratīvais slogs atbalsta saņēmējiem aktivitātē “Vietējās ekonomikas stiprināšanas iniciatīvas”: turpmāk pirmais pārskats par atbalsta saņēmēja saimnieciskās darbības rādītājiem par iepriekšējo kalendāra gadu jāsniedz, sākot ar ceturto gadu pēc projekta īstenošanas par pilno noslēgto gadu un turpmāk visā projekta uzraudzības periodā. |
| 3. | Administratīvo izmaksu monetārs novērtējums | Administratīvo izmaksu samazinājuma apjoms mērķgrupai, ko veido fiziskas personas, gada laikā nepārsniegs 200 *euro*, bet mērķgrupai, ko veido juridiskās personas, gada laikā nepārsniegs 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Noteikumu projekts 2018. gada 1. novembrī tika nosūtīts saskaņošanai nozares pārstāvjiem – biedrībai “Latvijas Lauku forums”, kas pārstāv 34 vietējo rīcības grupu intereses, un publisko un privāto partnerattiecību biedrībai “Zied zeme”.Informācija par noteikumu projektu 2018. gada 1. novembrī tika ievietota Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā „Sabiedriskā apspriešana”. |
| 3. | Sabiedrības līdzdalības rezultāti | Par tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Karlsone 67027077

Andra.Karlsone@zm.gov.lv